**Výročná správa za rok 2019**

**Druh poskytovanej sociálnej služby :** Denný stacionár

**Zriaďovateľ:** Obec Kochanovce

**Adresa:** Kochanovce 206, 066 01 Humenné

**Forma poskytovania sociálnej služby:** Ambulantná

**Počet registrovaných miest v zariadení :** 30

**Legislatívny rámec:** Zákon č. 448/2008 Z. z. Zákon o sociálnych službách a o zmene a

o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov.

**Cieľová skupina:** Podľa § 40, ods. 1) Zákona č. 448/2008 Z.z. o sociálnych službách sa v dennom stacionári poskytuje sociálna služba fyzickej osobe, ktorá je odkázaná na pomoc inej fyzickej osoby ak stupeň odkázanosti je najmenej III podľa prílohy č. 3 a je odkázaná na sociálnu službu v zariadení len na určitý čas počas dňa.

**Poskytuje sa:**

* Pomoc pri odkázanosti na pomoc inej fyzickej osoby
* Sociálne poradenstvo
* Sociálna rehabilitácia
* Stravovanie

V DS sa poskytuje aj sociálne poradenstvo rodine alebo inej fyzickej osobe, ktorá zabezpečuje pomoc fyzickej osobe v domácom prostredí, na účel spolupráce pri sociálnej rehabilitácii.

**Zabezpečuje sa:**

* rozvoj pracovných zručností
* záujmová činnosť

**Údaje o PSS od 01.01.2019 - 31.12.2019**

**Počet PSS, ktorým sa poskytovala sociálna služba :** 30

**Rozdelenie podľa stupňa odkázanosti :** III.

**Údaje o personálnom obsadení**

**Počet zamestnancov v DS od 01.01.2019- 31.12.2019**

* 6 (soc. pracovníčka, 4 opatrovateľky, údržbár)

**Iní zamestnanci (čiastočný úväzok, dohoda o vykonaní práce)**

* supervízorka

**Ekonomické ukazovatele**

**Celkové príjmy 87006,85**

Z toho:

Príjem zo štátneho rozpočtu – MPSVR SR 51840

Príjem z rozpočtu obce 27552,85

Iné príjmy (úhrady za stravné od klientov) 7614

**Celkové výdavky 87006,85**

Z toho:

**Mzdové výdavky**

Mzdy a náhrady mzdy zamestnancov 45539,15

Odmeny pracujúcich na dohodu a brigádnikov 201,12

Sociálne odvody platené zamestnávateľom do SP, ZP a do 2.a 3.tieho dôchodkového piliera (vrátane soc. fondu a DDP) 15661,11

**Prevádzkové výdavky**

Energie (plyn, vodné a stočné, elektrina) 3814,53

Všeobecný materiál 1267,32

Služby 649,92

Iné prevádzkové náklady ( telefón ) 60,50

**Stravovanie**

Stravovanie klienti 17688

Stravovanie zamestnanci 2125,20

**Činnosti v zariadení**

**Tvorba Individuálnych plánov:**

Poskytovateľ sociálnej služby uvedenej v § 33 až 40 a 57 je povinný plánovať poskytovanie sociálnej služby podľa individuálnych potrieb, schopností a cieľov prijímateľa sociálnej služby, viesť písomné individuálne záznamy o priebehu poskytovania sociálnej služby a hodnotiť priebeh poskytovania sociálnej služby za účasti prijímateľa sociálnej služby (ďalej len „individuálny plán (IP)“). Ak je prijímateľ sociálnej služby fyzická osoba odkázaná na pomoc inej fyzickej osoby, súčasťou individuálneho plánu je aj program sociálnej rehabilitácie. Na individuálnom pláne sa v zariadení podieľajú všetci odborní zamestnanci zariadenia. V roku 2019 sa pravidelne prehodnocovali individuálne plány u všetkých klientov a na základe ich požiadaviek sa tvorili nové.

**Pracovná terapia a Záujmová činnosť**

Pracovná terapia je v zmysle zákona 448/2008 odborná činnosť na osvojenie pracovných návykov a zručností fyzickej osoby pri vykonávaní pracovných aktivít, pod odborným vedením na účel obnovy, udržania alebo rozvoja fyzických schopností, mentálnych schopností a pracovných schopností a jej začlenenia do spoločnosti. V centre pozornosti je klient, ako prijímateľ sociálnej služby. Trvalo sa zameriavame na vytváranie pozitívneho a motivujúceho prostredia, aktivizujúco k posilneniu sebestačnosti a ľudskej dôstojnosti, aby sme zabraňovali sociálnemu vylúčeniu a podporovali sociálnu rehabilitáciu. Pracovná terapia a záujmová činnosť Denného stacionára v Kochanovciach je plánovaná, vychádzala z Ročného plánu pracovnej terapie a záujmovej činnosti r. 2019, jednotlivé činnosti boli plánované mesačne, no predovšetkým boli prispôsobované individuálnym potrebám a požiadavkám prijímateľov sociálnych služieb. Konkrétne činnosti sú zapísané v Denných záznamoch pracovnej terapie a záujmovej činnosti.

Okrem iných, boli v jednotlivých mesiacoch uskutočnené aj nasledujúce aktivity:

**Január:**

Slavnostné posedenie- privítanie nového roka

Vedomostný kvíz o Slovensku

Prednáška o novej móde v stravovani -mixujeme, robíme si smoothie

Spomíname na detstvo a sánkovanie v zime - reminiscenčná terapia

**Február:**

Fašiangové posedenie – pečenie šišiek

Valentín – výroba srdiečok z papiera pomocou quillingu

Kartový turnaj

Hromnice- ozdobovanie sviečok ,,hromničiek,,

Prednáška zrdav. sestry o predchádzani generačných ochorení

**Marec:**

Posedenie pri príležitostí MDŽ

Výstava kraslíc v Humennom

Precvičovanie jemnej motoriky pomocou hier

Návšteva optiky spojená s meraním zraku

Návšteva soľnej jaskyne

Mesiac knihy – návšteva mestskej knižnice

**Apríl:**

Výstava obrazov v kaštieli v Humennom

Výroba velkonočných kraslíc

Dekorovanie parku v obci velkonočnými dekoráciami a ich výroba

Prechádzka na oddychovu zónu

Pamäťové cvičenia

Brigáda v okolí stacionára, upratovanie

**Máj:**

Posedenie ku Dňu matiek spojené s vystúpením detí z MŠ Kochanovce

Prednáška o krémoch Volcano

Sadenie kvetov do kvetináčov na parapety denného stacionára a obec. úradu

Výlet do mesta Humenné s posedením v cukrárni

Náučná činnosť na tému stolovanie a prestieranie stolov

**Jún:**

Návšteva soľnej jaskyne

Opekačka na oddychovej zóne

Pozeranie filmu o Jánovi Pavlovi II.

Tvorivá činnosť- výroba šperkovníc z papiera

Odpustová slávnosť v obci, zaobstáranie obetnych darov do kostola

Aktiviz. prvky muzikoterapie – počúvanie relaxačnej hudby

**Júl:**

Výlet do Ľutiny

Prednáška o Cyrilovi a Metodovi

Športové hry na oddychovej zóne s loptou

Aktiviz. prvky aromaterapie

Brigáda – úprava okolia pred sochou sv. Jána

Prednáška o bylinkách

**August:**

Precvičujeme gramatiku slov. jazyka

Sútaž vo varení gulášu v spolupraci s obecným úradom

Prechádzka do prírody v okolí obce

Tvorivá činnosť- výroba dóz pomocou servítkovej techniky

**September:**

Jesenná prechádzka v lese spojená so zberom materiálu na jesenné tvorenie

Pečieme domáce koláče

Návšteva Humenského jarmoku

Pozeranie filmu o svätej Bernadete

Výroba jesenných ikebán

**Október:**

Návšteva soľnej jaskyne

Výlet do Poľska na trhy

Návšteva chovateľskej výstavy v skanzeme v Humennom

Posedenie k príležitosti Úcta k starším

Upratovanie a zazimovanie kvetov

Výroba vencov k Pamiatke zosnulých

**November:**

Dušičkové obdobie, návšteva cintorínu

Prechádzka v lese

Tvorivá činnost – pletenie košíkov z papiera

Modelovanie z modeliny

Brigáda – hrabanie lístia

**December:**

Učíme sa pracovať s počítačom

Návšteva Mikuláša v dennom stacionári

Návšteva vianočných trhov

Ozdobovanie stromčeka

Vianočné posedenie pri punči

Tvorivá činnosť– výroba vianočných pozdravov

**Fotodokumentácia**

Sadenie kvetov



Výlet Ľutina



Opekačka



Vianočné posedenie



Ozdobovanie stromčeka

